הנה הגיע הרגע. אחרי תשעה חודשי המתנה נטו הגיח לעולם הדבר הכי גדול שיש. הוא או היא יהיו כנראה אלו שיכניסו אור לבית וימלאו אותו באושר ואהבה. הציפייה לדייר החדש מרגשת ואנחנו רוצים לעשות הכל על מנת להיות מוכנים להגעתו. חדר עם ארבע קירות כבר יש ועכשיו הפרויקט הכי מהנה בחבילה הוא, עיצוב הקן לתינוק.
הוא זה שייתן את הטון ויקבע כיצד נעצב את החדר. ריהוט בסיסי כולל בשלב ראשון מיטת תינוק ושידת החתלה. לאחר מכן כדאי להוסיף גם את הארון. כיום ניתן למצוא מגוון עיצובים של חדרי תינוקות וניתן להחליט על צבע החדר, היות והחדרים הם בהזמנה אישית. הצבע הפופולארי ביותר הוא הצבע הלבן, שכן הוא ניטראלי וניתן להתאימו גם לבנים וגם לבנות באמצעות אבזור החדר.
רצוי שמיטת התינוק תמוקם בסמוך לקיר פנימי ובמרחק כמה סנטימטרים מקיר זה ולא בסמוך לחיצוני החשוף לקור המגיע מבחוץ. שימו לב שהמיטה לא תהיה ממוקמת מול פתח האוויר של המזגן. את שידת ההחתלה תמקמו בסמוך לפחות לקיר אחד ולא ליד החלון. מומלץ גם שחדר התינוק יהיה מואר באור שמש, אשר חיוני להתפתחותו של התינוק.
לאחר שבחרתם את הריהוט, החליטו על צבע שתרצו שישלוט בחדר. בדרך כלל הצבעים הפופולאריים לבנים הם, גווני הכחול והירוק ולבנות הוורוד הנסיכותי. מי שרוצה לצאת מהשבלונות המקובלות יוכל לבחור ריהוט עתיק במקום הריהוט הלבן או לבחור עיצוב מקורי לחדר כמו, מלחים, נסיכות ועוד.
תוכלו לבחור לצבוע את כל קירות החדר בצבע אחיד או לחילופין לצבוע חצי מהקיר ולהדביק פס טפט או קרניז, אם תרצו ממש להשקיע. אם החלטתם, שלא לעשות שימוש בצבע בקירות, תוכלו למצוא מגוון של טפטים, שישדרגו את קירות החדר לא פחות מצבע כמו, מדבקות תלת מימד. אם אתם בכלל לא בעניין של הדבקות, תוכלו לתלות תמונה של הרך הנולד.
מה לגבי אחסון?
כמויות הצעצועים של התינוקות מצטברים מבלי שתשימו לב, על כן תצטרכו להיערך עם מקום לאחסון. תוכלו לרכוש ארגז צעצועים בצבע, שמשתלב עם עיצוב החדר, להניח אותו בפינת החדר או להכניסו מתחת למיטת התינוק. תוכלו לרכוש גם קולב צבעוני ילדותי ולתלות עליו מגבת או מעיל או לחילופין לתלות על הקיר או הדלת מתלה.
וילון לחלון יהפוך את החדר לסביבה חמה ונעימה. בין אם מדובר בעיצוב חדר לבן או בעיצוב חדר לבת, בחרו בצבעים בהירים ורכים. מומלץ שצבע הוילון ישתלב טוב עם הטקסטיל במיטת התינוק וזה כולל את אותם הגוונים, החומרים הדוגמא.
פרקט הוא הבחירה המועדפת, משום שהוא נעים לזחילה וחמים יותר מריצוף. אם אין באפשרותכם לשדרג את החדר בפרקט אמיתי, תוכלו לרכוש פרקט למיניציה בעלות מינימאלית והמראה, שיתקבל יהיה קסום. אם הנכם מעדיפים להישאר עם הריצוף, הוסיפו שטיח והוא כבר יעשה את העבודה.
דאגו לסל כביסה גדול (אתם תצטרכו אותו), מד חום שיהיה תלוי על הקיר, מנורה שניתן לקשטה באהיל צבעוני (כדאי גם לדאוג לעמעם) ואת הדלת תקשטו בשלט עם השם הנבחר.
ועוד כמה טיפים לסיום: אל תעמיסו את החדר בגירויים רבים מידי לתינוק ואל תשתמשו באותו הצבע בכל האלמנטים העיצוביים בחדר. נסו לשלב צבעים וגוונים נוספים, שישברו את הצבע השולט.